CELEX: 62008CO0156
Language: lv
Date: 2008-11-27 00:00:00
Title: Tiesas rīkojums (trešā palāta) 2008. gada 27.novembrī. # Monika Vollkommer pret Finanzamt Hannover-Land I. # Lūgums sniegt prejudiciālu nolēmumu: Niedersächsisches Finanzgericht - Vācija. # Tiesas Reglamenta 104. panta 3. punkts - Sestā PVN direktīva - 33. panta 1. punkts - Jēdziens "apgrozījuma nodokļi" - Nekustamā īpašuma pirkuma nodoklis. # Lieta C-156/08.

Tiesas (trešā palāta) 2008. gada 27. novembra rīkojums – Vollkommer/Finanzamt Hannover‑Land I
      (lieta C‑156/08)
      Tiesas Reglamenta 104. panta 3. punkts – Sestā PVN direktīva – 33. panta 1. punkts – Jēdziens “apgrozījuma nodokļi” – Nekustamā īpašuma pirkuma nodoklis
      Noteikumi par nodokļiem – Tiesību aktu saskaņošana – Apgrozījuma nodokļi – Kopēja pievienotās vērtības nodokļu sistēma – Aizliegums iekasēt citus valsts nodokļus, kuriem ir apgrozījuma nodokļu raksturs (Padomes Direktīvas 77/388 33. pants) (sal.
         ar 32.–35. punktu un rezolutīvo daļu)
      
      Priekšmets
      
         Lūgums sniegt prejudiciālu nolēmumu – 
               Niedersächsisches Finanzgericht
                – Padomes 1977. gada 17. maija Direktīvas 77/388/EEK: Sestā direktīva par to, kā saskaņojami dalībvalstu tiesību akti par
                  apgrozījuma nodokļiem – Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.), 33. panta
                  1. punkta un Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (OV L 347,
                  1. lpp.) 401. panta interpretācija – Tas, ka nekustamā īpašuma pirkuma nodokļa (
               
               Grunderwerbsteuer
               ) aprēķina bāzē tiek ņemti vērā nākotnē veicami pakalpojumi ēkas celtniecībai, kas ir apliekami ar apgrozījuma nodokli, ja
                  pirkums ietver gan apbūvējamo zemes gabalu, gan minētos pakalpojumus
               
            Rezolutīvā daļa:
      Padomes 1977. gada 17. maija Direktīvas 77/388/EEK: Sestā direktīva par to, kā saskaņojami dalībvalstu tiesību akti par apgrozījuma
         nodokļiem – Kopēja pievienotās vērtības nodokļu sistēma: vienota aprēķinu bāze, ar grozījumiem, kas izdarīti ar Padomes 1991. gada
         16. decembra Direktīvu 91/680/EEK, 33. pants ir jāinterpretē tā, ka tas neliedz dalībvalstij neapbūvēta zemes gabala iegādes
         gadījumā nodokļa bāzē, kas tiek izmantota, lai aprēķinātu tādus nodokļus par pirkumu un darījumiem kā Vācijas tiesībās paredzētais Grunderwerbsteuer, ietvert nākotnē veicamus būvdarbu pakalpojumus un tādējādi darījumam, kuram saskaņā ar minēto direktīvu ir piemērojams pievienotās
         vērtības nodoklis, piemērot citus nodokļus, ja vien tiem nav apgrozījuma nodokļu rakstura.